Stephan Burger

Stephan BURGER, naskiĝis la 29-an de aprilo 1962 en Friburgo-en-Brisgau (Baden-Virtembergo, Germanio), estas germana katolika prelato, nomita ĉefepiskopo de Friburgo en 2014.

 Biografio 
Stephan Burger kreskis en Löffingen. Li havas fratinon kaj tri fratojn de kiuj la unua, Tutilo Burger, estis, ekde 2011, benedikta abato de la abatejo de Beuron. Li transloĝiĝis poste al Hersberg, al Immenstaad am Bodensee kaj eniris en la seminario de Friburgo-en-Brisgau kie li studis filozofion kaj teologion. La 20an de majo 1990, li iĝis pastro. Li estis nomita vikario al Tauberbischofsheim kaj al Pforzheim. En 1995, li fariĝis paroĥestro de la preĝejo Saint-Maurice de Sankt Leon-Rot. En paralelo, en 2006, li diplomiĝis en kanona rajto ĉe la Universitato de Münster.

Ekde 2006, li estas advokato de la diablo kaj, ekde 2007 estro de la eklezia tribunalo. Li estas ĉefe respondeculo pri la procezo de beatigo de Max Josef Metzger, kiu okazis la 17-an de novembro 2024 en la katedralo de Freiburg.

La 30an de majo 2014, Stephan Burger estis nomita ĉefepiskopo de Friburgo de la papo Francisko. 

Kategorio:Ligoj al bibliotekoj
Kategorio:Ligilo al bezonata traduko el la germana